

|  |  |
| --- | --- |
| Maksejõuetuse teenistus | 28.11.2025  Tsiviilasi nr 2-25-11344 |

**Ettepanek avalikuks uurimiseks**

Harju Maakohtu menetluses on OÜ Peetmeri (registrikood 12656183) pankrotiavaldus. Võlgnikul ei jätku vara pankrotimenetluse kulude katteks. PankrS § 30 lg-s 1 nimetatud deposiiti ei ole makstud.

Ajutine pankrotihaldur esitas 20.10.2025 kohtule aruande, mille kohaselt võlgnik on püsivalt maksejõuetu. Aruande kohaselt on võlgnikul võlgnevusi summas 409655,23 eurot ning vara puudub. Peetmeri OÜ asutati konkreetselt ühe tootmishoone ostmiseks, arendamiseks ja väljarentimiseks. Üldisest majandusolukorrast tingituna tekkisid allüürnikel aga makseraskused, mis mõjutasid ka Peetmeri OÜ võimekust kohustusi täita.

Ettevõtte majandusraskuste tekkimisel lõpetas laenuandja tootmishoone ostuks antud laenulepingu ning esitas nõude koheseks täitmiseks. Laenulepingu tagatiseks olnud hüpoteek realiseeriti täitemenetluse käigus ehk ettevõtte peamine vara müüdi ning tuludest likvideeriti kohustusi. Kohustuste täitmise järgselt ületavad jätkuvalt ettevõtte kohustused varasid ehk on tekkinud püsiv maksejõuetus.

Võlgniku maksejõuetuse tekkimise põhjuseks ei ole kuriteo tunnustega tegu ega raske juhtimisviga. Maksejõuetuse põhjuseks on muu asjaolu.

**Kohus teeb Teile PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Avalduse esitamise tähtpäev on 05.01.2026.**

Lugupidamisega

/*allkirjastatud digitaalselt*/

Priit Lember

Kohtunik